
З А П О В Е Д
№ 113/26.01.2026 г.
На основание чл. 65 от Законa за общинска собственост /ЗОС/ в общинска администрация - Враца е открито производство за принудително изземване на недвижим имот – общинска частна собственост, находящ се в град Враца, ж.к. „Дъбника” бл. ***, вх. *, ап. **. 
Със заповед № 1715/21.11.2025 г. на Кмета на Община Враца, са прекратени нaемните правоотношения между Община Враца и К. М. Цветанова, установени с договор за наем     № 158 от 20.05.2025 г. за горепосоченото жилище. Заповедта е изпратена по пощата с обратна разписка, върната е като непотърсена, поради което, същата е публикувана на официалната интернет страница на Община Враца.
На наемателят е изпратено уведомление изх. № 9400-0-146/08.01.2026 г. За  започване на административно производство по издаване на заповед по реда на чл. 65 от ЗОС – за принудително изземване, в случай, че не освободи доброволно общинското жилище в указания срок. Уведомлението е изпратено по пощата с обратна разписка, върнато е като непотърсено, поради което, същото е публикувано на официалната интернет страница на Община Враца.
Видно от констативен протокол от 13.01.2026 г., съставен от служители на общинска администрация – Враца при извършена проверка, жилището не е освободено и продължава да се обитава от К. М. Цветанова без правно основание.
С оглед гореизложеното и на основание чл. 65, ал. 1 от ЗОС
Н А Р Е Ж Д А М:
1. Да се изземе от К. М. Цветанова, с ЕГН: 851203****, недвижим имот – частна общинска собственост, състоящ се от три стаи и кухня, находящ се в гр. Враца, ж.к. „Дъбника” бл. ***, вх. *, ап. **.
2. Принудителното изземване да се извърши на 03.02.2026 г. от 9.30 ч. от Комисия, назначена със Заповед на Кмета на Община Враца, която в случай на отсъствие на обитателите на общинското жилище да изготви протокол-опис в два екземпляра на завареното имущество. Същият да се подпише от членовете на комисията, представител на полицията и двама свидетели. Единият екземпляр от протокола да се връчи на К. М. Цветанова, по предвидения в Административнопроцесуален кодекс /АПК/ ред. 
3.  Иззетите вещи да бъдат транспортирани и разположени за временно съхранение на склад, находящ се в гр. Враца, Ученически комплекс, Корпус ІІІ (бившата сграда на УНСС). Вещите да се съхраняват за срок до три месеца, след което общинска администрация Враца не носи отговорност за тях. Разходите за съхранение и транспортиране да са за сметка на К. М. Цветанова. Съгласно чл. 39, ал. 3 от Наредба за условията и реда за управление и разпореждане с общински жилища /НУРУРОЖ/ след изтичане на тримесечния срок, вещите да се продадат чрез публичен търг с явно наддаване или да се бракуват. От набраните средства да се покрият разходите по транспортирането и съхранението на вещите, неплатен наем, консумативи и други задължения към Община Враца.
4. Заповедта да се връчи на всички заинтересовани лица за сведение и изпълнение. За деня и часа на принудителното изземване да бъдат уведомени: К. М. Цветанова, органите на Районно управление „Полиция” – гр. Враца за оказване на съдействие, Директора на ОП „БКС”- Враца за осигуряване на транспорт, техника и работници.
Настоящата заповед може да се обжалва чрез Кмета на Община Враца пред Административен съд  град Враца, по реда на Административнопроцесуалния кодекс, в 14 – дневен срок от съобщаването й. Съгласно чл. 65, ал. 4 от ЗОС обжалването на заповедта не спира изпълнението ѝ.




Контрол по изпълнение на заповедта възлагам на Петя Велкова – Директор дирекция „Общинска собственост” и председател на Комисията по чл. 9 от НУРУРОЖ.

